Sonetum
Sonetum, sive sonulus, est forma poëtica in Italia orta, quam Iacobus de Lentino invenisse traditur. Vocabulum ab Occitano antiquo sonet 'canticulo' deducitur. Inde a saeculo XIII poëma quatuordecim versuum et praecipuae rimae structurae significare coepit. Sonetum Petrarchianum habet octostichon vel duo tetrasticha (ABBA ABBA) et hexastichon vel duo tristicha (variis rimis, CDE CDE, CDC CDC, CDE CDE etc.) Sonetum Spenserianum formam ABAB BCBC CDCD EE habet. Sonetum Shakesperianum plerumque formam ABAB CDCD EFEF GG habet. Sonetum Shelleianum formam ABA BCB CDC DED EE habet.